Documenta 1
Die ersti documenta het vom 15. Juli bis 18. Septämber 1955 im Fridericianum z Kassel stattgfunde. Si gältet as die ersti groossi und umfassendi Usstellig vo modärner Kunst in Westdütschland noch em Ändi vom Zweite Wältchrieg.

Dr Initiator vo dr Ustellig isch dr Kasseler Kunsterzieher und Designer Arnold Bode gsi. Si isch vom Kunstkreis Abendländische Kunst des 20. Jahrhunderts vorbereitet worde und dr Berliner Kunsthistoriker Werner Haftmann het as Fachmaa mitghulfe. Dank ere Subvention si meh as 130 000 Bsuecher an d documenta choo und d Gröössi vom Erfolg isch ehnder unerwardet gsi.

Dr künstlerisch Schwerpunkt 
Dr Schwerpunkt vo dr Usstellig isch weniger die "zitgenössischi Kunst" gsi, wo noch 1945 entstanden isch. Dr Bode het de Bsuecher vor allem d Arbeite vo dene Künstler welle zäige, wo währed dr Zit vom Nazionalsozialismus as "Entarteti Kunst" in Dütschland verbote gsi isch. Dorum isch die abstrakti Kunst, bsunders die abstrakti Moolerei vo de 1920er und 1930er Johr im Mittelpunkt vo dr Usstellig gstande. Die zitgenössischi Kunst vom Informel isch uf dere documenta noo nig zäigt worde, sondern erst uf dr II. documenta im Johr 1959.

Die 148  Künstlerinne und Künstler, wo Wärk von ene drbii gsi si

Literatur 
 Ausstellungskatalog, documenta, kunst des XX. jahrhunderts, München 1955
 Westecker, Dieter, u. a. (Hrsg.): documenta-Dokumente: 1955 - 1968 - Vier internationale Ausstellungen moderner Kunst -  Texte und Fotografien; Kassel 1972 ISBN 3-87013-007-5 
 Kimpel, Harald; Stengel, Karin : documenta 1955. Bremen 1995, ISBN 3-86108-514-3
 Graskamp, Walter: Documenta. Kunst des 20. Jahrhunderts. Internationale Ausstellung im Museum Fridericianum. In: Die Kunst der Ausstellung. Frankfurt a. M. 1995, S. 115-125, ISBN 3-458-16203-8
 Kulturamt der Stadt Kassel/documenta Archiv (Hrsg.) / CIS GmbH (Prod.); CD: Documenta 1-9 – Ein Focus auf vier Jahrzehnte Ausstellungsgeschichte / Profiling four decades of exhibition history - 1955-1992; Kassel/Würzburg 1997, ISBN 3-8932-2934-5
 Wollenhaupt-Schmidt, Ulrike: documenta 1955. Eine Ausstellung im Spannungsfeld der Auseinandersetzungen um die Kunst der Avantgarde 1945 - 1960, Frankfurt/M., Berlin, Bern, New York, Paris, Wien 1994, ISBN 3631472420, ISBN 9783631472422

Kunstusstellig